Bandare Chomeinis
Bandare Imamas Chomeinis (pers. بندرامام خمینی = Bandar-e Imam Khomeini) – miestas pietvakarių Irane, Chuzestano provincijoje, 55 km į rytus nuo Abadano, prie Persijos įlankos (Chori Musos užutėkio). 67 700 gyventojų (2002 m.). Bandare Chomeinis Transirano geležinkeliu sujungtas su Kaspijos pakrantėje esančiu Bandare Torkemano uostu. Veikia oro uostas. Svarbus jūrų uostas. Eksportuojama nafta, gamtinės dujos, maisto produktai, vykdoma žvejyba. Laivų statybos, naftos chemijos, tekstilės, maisto pramonė. Verčiamasi amatais.